cyanic-selkie/wikianc huggingface dataset:
Edmund Cartwright
Edward (Edmund) Cartwright (24. huhtikuuta 1743 – 30. lokakuuta 1823) oli brittiläinen kirkonmies ja kutomakoneen keksijä.
Nick Carter (kuvitteellinen henkilö)
Uuden ajan Nick Carter oli CIA:takin salaisemman organisaation AXE:n vakooja, joka käytti lukuisia salaisia aseita. Tämä uusi Nick Carter tunnettiin myös nimikkeellä Killmaster.
Jungle Hunt
Peli on käännetty useille laitteille ja julkaistu osana Taito Legends -kokoelmaa Windowsille, PlayStation 2:lle ja Xboxille.
Eurovision laulukilpailu 1985
Eurovision laulukilpailu 1985 järjestettiin 4. toukokuuta 1985 Skandinaviumin hallissa Göteborgissa Ruotsissa.
Kapellimestarit
Jokainen maa valitsi oman kapellimestarin johtamaan maansa kappale, paitsi Belgia, jonka delegaatiota avusti isäntämaan ylikapellimestari Curt-Eric Holmquist. Haris Andreadis johti sekä Kyproksen että Kreikan kappaleita.
Sivuluokka
Sivuluokilla on merkittävä osa ryhmäteoreettisissa tarkasteluissa. Sivuluokkien avulla voidaan esimerkiksi helposti todistaa Lagrangen lause ja ne esiintyvät myös ryhmän tekijäryhmien alkioina.
Darío Sala
Ura
Darío Sala aloitti uransa San Lorenzossa. Hän pelasi lähivuosina mm. Belgranossa. Hän pelasi monissa muissa seuroissa, mutta merkittävin siirto tapahtui vuonna 2005. Uusi seura oli Major League Soccer -liigan FC Dallas. Hän pelasi Dallasissa vuosina 2005–2010, ja lopetti uransa. FC Dallasin aikoina hän pelasi maalissa 100 ottelua.
Ottawa (joki)
Kasvit ja eläimet
thumb|180px|Amerikanpikkuhaikara Ottawa ja sitä reunustavat kosteikot ja metsät muodostavat monimuotoisia ekosysteemejä, joissa esiintyy monia uhanalaisia eliölajeja, kuten amerikanpikkuhaikara (Ixobrychus exilis), pisarakilpikonna (Clemmys guttata) ja amerikanginsengjuuri (Panax quinquefolius). Joessa tavataan peräti 17 eri simpukkalajia, jotka muodostavat paikoin laajoja yhdyskuntia sen pohjaan.
Computerwelt
Englanninkielinen versio albumin nimikappaleesta sisältää noin puolet vähemmän sanoituksia kuin saksankielinen, ja siksi se menettää suurimman osan sanomastaan. Albumin viimeisen kappaleen nimi on sanaleikki sloganista "It's more fun to compete", jonka saattoi nähdä aikakautensa flipperi-koneissa. Computerwelt on edeltäjiensä tapaan hyvin merkittävä mutta jäi kuitenkin yhtyeen viimeiseksi varauksettomat kehut saaneeksi albumiksi.
Samir Handanovič
Seurajoukkueura
Kaudella 2007–2008 Handanovič nousi Udinesen ykkösmaalivahdiksi. Seuraavalla kaudella Handanovič teki lopullisen läpimurtonsa Serie A:ssa, jossa hän teki muun muassa uskomattomia pelastuksia marraskuussa 2008 ottelussa Genoaa vastaan. Hänet valittiin tämän jälkeen Serie A:n viikon tähdistökentälliseen. Viiden kauden aikana Handanovič pelasi Serie A:ssa 179 ottelua ja oli poissa vain 11 ottelusta.
Regulaattori
Elektroniikan regulaattorit
Elektroniikassa regulaattorikytkentöjä käytetään muun muassa jännitteen ja sähkövirran vakavoimiseksi.
Lumilautailu talviolympialaisissa 2018 – naisten big air
Lumilautailun naisten big air -kilpailu talviolympialaisissa 2018 järjestettiin 23. helmikuuta 2018 Pyeongchangissa, Etelä-Koreassa. Karsintakierrokset järjestettiin 19. helmikuuta.
Salpausselät
Lahden kaupungin 32. kaupunginosa on Salpausselkä ja siellä sijaitsee Ensimmäiseen Salpausselän reunamuodostumaan kuuluva jakso, jota kutsutaan nimellä Salpausselkä.
João Gilberto
Elämä ja ura
Gilberto syntyi Juazeirossa ja opiskeli kitaransoittoa ja laulamista. Hän muutti vuonna 1950 Rio de Janeiroon ja liittyi Garotos da Lua -lauluyhtyeeseen. Hänet kuitenkin erotettiin yhtyeestä noin vuoden kuluttua toistuvien harjoituksista ja esiintymisistä myöhästymisten ja poissaolojen jälkeen. Gilberto pysyi sen jälkeen poissa esiintymislavoilta seitsemisen vuotta, kärsi masennuksesta ja poltti paljon marihuanaa.
Gilbertolla ei ollut vakinaista asuntoa ennen kuin meni naimisiin Astrud Weinertin kanssa 1959. Läpi 1950-luvun Gilberto majaili ystäviensä ja sukulaistensa asunnoissa usein pitkiäkin aikoja. Hänen tyylinsä kehittymisen kannalta ratkaiseva jakso oli kahdeksan kuukauden asuminen isonsiskon ja tämän miehen luona kaivoskaupunki Diamantinassa Minas Geraisin osavaltiossa. Siellä Gilberto harjoitteli päivisin perheen kaikuisassa kylpyhuoneessa, jossa kuuli oman äänensä hyvin. Hän kehitti vähitellen esiintymistyylin, jossa hän laulaa hyvin hiljaa ja ilman vibratoa ja kykenee näin vaihtelemaan laulurytmiään helposti hieman kitaransa rytmin edelle tai jälkeen. Täysin uudenlainen, ”epämiehekkäänä” pidetty laulutyyli ei aluksi herättänyt ihastusta Gilberton ystävissä tai varsinkaan sukulaisissa, jotka pitivät häntä henkisesti sairaana. Gilberton isä jopa lähetti poikansa psykiatriseen sairaalaan, josta tämä vapautettiin viikon tutkimusten jälkeen.
Samarra
Kaupunki on shiiamuslimien pyhä kaupunki ja sen pyhät paikat ovat olleet hyökkäysten kohteena. Al-Askarin kultainen moskeija rakennettiin 944. Siellä sijaitsevat kymmenennen ja yhdennentoista imaamin, Ali al-Hadin ja Hasan al-Askarin mausoleumit. Moskeijan kultainen kupoli räjäytettiin pommilla 22. helmikuuta 2006, mikä laukaisi vakavia levottomuuksia Yhdysvaltain miehittämässä Irakissa. Sunnikapinallisten pommi-iskun seurauksena 13. kesäkuuta 2007 Samarran moskeijan kaksi minareettia sortuivat.
Samarran muinaishistoriaa
Samarran kulttuuri oli Irakissa vallinnut kuparikautinen kulttuuri, joka enteili sivilisaation syntyä Mesopotamiassa. Kasteluviljelyllä oli merkittävä osuus ravinnon tuotannossa. Pellavaa viljeltiin. Samarran kulttuurin tunnetuin löytöpaikka Samarran lisäksi on linnoitettu kylä Tell es-Sawwan melko lähellä Bagdadia. Samarran talot olivat monihuoneisia ja mutkikkaampia kuin aikaisemmat. Yhteiskunta oli melko pitkälle eriytynyt. Keramiikka oli hienoa. Samarrassa esiintyi ensi kertaa tummalle alustalle geometrisin kuvioin ja tyylitellyin eläinhahmoin maalattu keramiikkaa. Se levisi laajalle Lähi-itään. Samarran kulttuurin jälkeen Irakin alueelle tuli kehittyneempi Ubaidin kulttuuri.
Poste restante
Tällöin Matti Meikäläisen posti ohjataan Helsingin pääpostikonttoriin, josta sen voi käydä noutamassa. Tilaaja voi itse valita minkä tahansa Postin myymälän tai myyntipisteen, josta haluaa lähetyksiään noutaa. Lähetykset ohjautuvat toimipaikkaan postinumeron perusteella.
Sosiaalilääketieteellinen aikakauslehti
Päätoimittajat
Vuonna 2017 lehden päätoimittaja oli Sari Räisänen. Vuosina 2019-2022 päätoimittajana toimi Riikka Lämsä. Vuodesta 2023 lähtien päätoimittajana on toiminut Minna Kaarakainen.
Mokka (kaupunki)
Väestö
Bayt al-Faqihin asukasluku oli vuoden 2004 väestönlaskennan mukaan 10 428. Suuremman piirkunnan asukasluku oli 18 155 ja alueen asukkaat ovat pääasiassa sunnalaisia muslimeja.
Pirun nyrkki (kappale)
Se debytoi Suomen virallisen listan toisella sijalla, ja pysyi listalla yhteensä seitsemän viikkoa.
Jerevan
Eläintarhat ja huvipuistot
Jerevanin eläintarha perustettiin vuonna 1940. Eläintarha on korjattu sen päästyä 1990-luvulla menemään heikompaan kuntoon. Eläintarhassa on norsuja, kotkia, karhuja, kameleita ja 260 muuta eläinlajia.
Postitoimisto
Postitoimistojen yhteydessä työskentelee myös ainakin yksi postinkantaja (isoissa postitoimistoissa saattaa työskennellä jopa sata). Hänen tehtävänsä on lajitella postitoimiston alueelle osoitetut kirjeet ja jakaa ne vastaanottajille. Suurissa postitoimistoissa nämä tehtävät on voitu jakaa eri henkilöille.
Saksan Grand Prix 1988
Saksan Grand Prix 1988 oli Formula 1 -sarjan osakilpailu, joka ajettiin 24. heinäkuuta 1988 Hockenheimringin radalla Länsi-Saksassa. Kilpailun voitti paalupaikalta lähtenyt Ayrton Senna. Voitto oli hänelle jo kauden viides.
Luanda
Maantiede ja nähtävyyksiä
Luandan säähän vaikuttaa kuuman mantereen ja viileämmän meren yhteisvaikutus. Ne synnyttävät merituuli-ilmiön, joka pitää kaupungin lämpötilat trooppisen alueen tyypillisiä arvoja alempina.
Khalid Yasin
Yasin on viettänyt pitkähköjä aikoja ainakin Britanniassa, Australiassa ja Hollannissa. Yasin on naimisissa, ja hänellä on 12 lasta.
Ruotsalainen arkkitehtuuri
Useimmat varhaiset rakennukset tehtiin puusta. Romaaninen tyyli toi kiven luostareiden ja linnojen rakennusmateriaaliksi, esimerkkinä Lundin tuomiokirkko. Goottilainen arkkitehtuuri toi vuorostaan tiilen rakennusmateriaaliksi, esimerkkinä Uppsalan tuomiokirkko. 1600- ja 1700-luvuilla saatiin vaikutteita ulkomaalaisilta arkkitehdeilta. Ulkomaiset tyylit ovat aina saaneet paikallisia vivahteita kun ne ovat tulleet Ruotsiin. Art decosta kehittyi Pohjoismaissa 1920-luvun klassisismi, ja modernismista tuli pohjoismaista funktionalismia.
Jukka Rusi
Stasi-vakoiluepäily
Valtionsyyttäjän mukaan Rusin tapauksessa ei lopulta ollut kyse törkeästä vakoilusta, ja tavallisen vakoilun osalta juttu oli vanhentunut, joten syyte jätettiin nostamatta. Rusi kiisti myös 1970-luvulla ulkoministeriössä työskennelleen Alpo-veljensä osuuden asiakirjaluovutuksiin. Jukka Rusi eristäytyi vakoilujupakan jälkeen ja hän kuoli 69-vuotiaana kotonaan Jyväskylässä. Alpo Rusi kertoi elokuussa 2007 Ilta-Sanomissa Jukka-veljensä päättäneen itse päivänsä kovan paineen alla.
RN Scimitarra
RN Scimitarra oli Italian kuninkaallisen laivaston vuonna 1943 valmistunut Gabbiano-luokan korvetti.
Baku
Maantiede ja ilmasto
Bakun ilmasto on varsin kuuma ja kuiva. Kuumin kuukausi on heinäkuu, jolloin keskimääräinen ylin lämpötila on yli 30 astetta. Viileintä on tammi-helmikuussa, keskimääräinen alin +2 astetta. Sadetta saadaan kesä-elokuussa vain muutama millejä kuukaudessa, ja enimmilläänkin marraskuussa keskimäärin 30 mm.
Talous
Kaspianmerta ja Apšeronin niemimaata, jolla Baku sijaitsee, on pidetty yhtenä maailman pahimmin saastuneista alueista. Maaperä on pilaantunut öljyvuotojen sekä puuvillapelloilla käytettyjen rikkaruohomyrkkyjen ja DDT:n takia.
Ateenan tyrannia
Tyrannian jälkeen
Näin Kleisthenes selviytyi voittajaksi, ja ateenalaiset siirtyivät hänen johdollaan demokratiaan. Valtiomuoto uudistettiin, ja valta ja virkatehtävät hajautettiin kansalle tyrannien nousun estämiseksi, ja tätä hajauttamista laajennettiin edelleen myöhemmin 400-luvulla eaa. Kleisthenes otti käyttöön myös ostrakismin, joka mahdollisesti epäilyttävien demokratiaa uhkaavien pyrkyreiden karkottamisen jo ennen mitään varsinaisia valtiorikoksia. Sillä pyrittiin estämään ennen kaikkea uusien tyrannien nousu.
John Fraser (jalkapalloilija)
John Alexander "Jack" Fraser (15. joulukuuta 1881 – 8. toukokuuta 1959) oli kanadalainen jalkapalloilija ja olympiavoittaja. Hän oli mukana vuoden 1904 kesäolympialaisissa St Louisissa kultaa voittaneessa kanadalaisessa Galt FC:ssä.
Toimintasankari van Damme
Suomessa sarjaa esittää TV Viisi 14. joulukuuta 2011 lähtien.
Sarja on julkaistu myös DVD:lle 16. toukokuuta 2011.
HK Lipetsk
HK Lipetsk on venäläinen jääkiekkojoukkue Länsi-Venäjältä Lipetskistä, Lipetskin alueelta. Seura pelaa tällä hetkellä maan kolmanneksi korkeimmalla sarjatasolla Venäjän jääkiekkoliigassa, sen läntisessä divisioonassa.
Geoff Hurst
Ensimmäisen kriketti-ottelunsa Hurst pelasi Essex County Cricket Clubin riveissä ottelussa Lancashirea vastaan vuonna 1962.
Kukkakauppa
Kukkakauppoja on Suomessa noin 2 000. Tosin jo yli puolet kukkaostoksista tehdään muualta kuin kukkakaupoista eli esimerkiksi marketeista, rautakaupoista tai ruokakaupoista.
Andrés Segovia
Segovia opiskeli teini-ikäisenä kitaransoittoa Granadassa Alhambran palatsin ympäristössä. Madridissa pitämässään ensimmäisessä ammattimaisessa konsertissa hän soitti Francisco Tárregan kitarasovituksia ja omia sovituksiaan muun muassa Bachin sävellyksistä. Hänen kitaransoittotyylinsä erosi Tárregasta ja tämän seuraajista: siinä missä Tárrega oli soittanut vain sormenpäillä, Segovia soitti sekä sormenpäillä että kynsillä. Hänen toteutuneena päämääränään oli tehdä kitarasta soitin, jota opiskeltaisiin kautta maailman pianon ja viulun tavoin klassisen musiikin soittimena.
Rikosoikeus
Kriminologia
Kriminologia on monitieteellinen tieteenala, joka voidaan katsoa osaksi rikosoikeutta tai vaihtoehtoisesti osaksi oikeussosiologiaa. Se on pääasiassa empiirinen tiede, joka tutkii rikollisuutta yhteiskunnallisena ilmiönä. Tutkimuskohteita ovat muun muassa rikollisuuden määrä, laatu, kehitys ja sen syyt.
Retributiivinen rangaistusteoria
Retributiivinen rangaistusteoria, joka tunnetaan myös nimillä sovitusteoria ja absoluuttinen rangaistusteoria oikeuttaa rangaistuksen, koska se on luonnollinen seuraus rikoksesta. Rangaistuksella rikollinen tasoittaa tilinsä muun yhteisön kanssa.
Preventiivinen rangaistusteoria
Preventiiviset rangaistusteoriat jakaantuvat yleis- ja erityispreventiivisiin. Niiden lähtökohtana on ajatus rangaistuksen oikeutuksesta sen yhteiskunnallisilla seurauksilla. Erityispreventiiviset teoriat keskittyvät rikoksen tekijään kun taas yleispreventiiviset arvioivat yhteiskunnallisia kokonaisvaikutuksia. Preventiivisistä rangaistusteorioista yksi esimerkki on Peloteteoria, eli negatiivinen preventioteoria. Se edustaa prevention suorinta ja välittömintä mallia. Ajatuksena on, että rangaistuksen oikeutus tulee sen pelotevaikutuksesta. Teoria on tavallinen esimerkiksi angloamerikkalaisessa rangaistusteoriassa, jossa siihen liittyen käytetään termiä "deterrence". Pohjoismaissa ja muualla peloteteoria ei ole saanut kannatusta, koska sen ajatusmallia rangaistuksen vaikutuksesta pidetään liian yksinkertaistettuna rikosoikeudellisen järjestelmän toiminnasta. Katsotaan, että jos yhteiskunnallisista vaikutuksista vain pelote olisi merkityksellinen, rikoksia tehtäisiin paljon enemmän. Tämä päättely syntyy siitä, että suhteessa mahdollisuuksiin tehdä rikoksia ja niistä syntyvään kiinnijäämisriskiin, ihmiset tekevät tilastollisesti suhteellisen vähän rikoksia. Tilastojen mukaan esimerkiksi vuonna 2009 selvitettyjen rikosten lukumäärä suhteessa poliisin tietoon tulleisiin oli 59% ja joidenkin rikosten, kuten varkauksien, kohdalla tämä luku oli huomattavasti alempi.
RN Baionetta
Valmistus
Alus tilattiin Porto Margherasta Bredalta, missä köli laskettiin 24. helmikuuta 1942. Alus laskettiin vesille vielä samana vuonna 5. lokakuuta ja liitettiin laivastoon 15. toukokuuta 1943.
Palvelus
Italian antauduttua alus kuljetti 9. syyskuuta 1943 kuningas Victor Emmanuel III ja kenraali Pietro Badoglion yhdessä saattajien ja yleisesikunnan kanssa Ortonaan, mistä jatkettiin matkaa kohti etelää risteilijä RN Scipione Africanon saattamana. Osasto saapui seuraavana päivänä Brindisiin. Alus poistettiin alusluettelosta 1971.
Luettelo Ranskan avointen miesten nelinpelin voittajista
Ranskan avoin tennisturnaus on vuosittain järjestettävä tennisturnaus, joka pelataan massakentillä Stade Roland-Garrosissa Pariisissa, Ranskassa. Miesten nelinpeliturnaus pelattiin ensimmäistä kertaa vuonna 1925.
Kymppikerho (televisiosarja)
Kymppikerho on brittiläinen draamasarja, joka kertoo brittiläisen Fresh!-halpalentoyhtiön työntekijöiden työstä ja vapaa-ajasta. Ohjelmaa esitettiin Suomessa MTV3-kanavalla vuosina 2004 ja 2005. Sarjan 2. tuotantokausi nähtiin uusintana SubTV:llä kesällä 2006.
Hadrianuksen akvedukti
Hadrianuksen akvedukti oli antiikin aikainen akvedukti eli vesijohto Ateenassa Kreikassa. Se oli lähes 20 kilometriä pitkä ja johti vettä Ateenan pohjoispuolelta eri puolille kaupunkia.
Venäjän duuman vaalien jälkeiset mielenosoitukset 2011
Bolotnajan mielenosoitus 6. toukokuuta 2012
6. toukokuuta 2012 Moskovan Bolotnaja-aukiolle kokoontui kymmeniä tuhansia mielenosoittajia vastustamaan pääministeri Vladimir Putinin virkaanastumista kolmannelle presidenttikaudelle. Mielenosoitukselle oli myönnetty lupa. Viranomaisten mukaan se muuttui kuitenkin joukkoväkivallaksi poliisia kohtaan. Mielenosoitusjupakka tunnetaan nimellä "Bolotnajan tapaus".
Mielenosoituksen jälkipyykki
Televisiokanava NTV käsitteli tapahtumia dokumentissa ”Protestin anatomia”. Myöhemmin hallituksen viranhaltijat, myös Putin, ovat viitanneet dokumenttiin useasti. Putinin mukaan "voimme kohdata samanlaisia ongelmia kuin vuonna 1917", jos lain rikkomisesta selviää rangaistuksetta.
Huulin hymyilevin
Huulin hymyilevin on vuonna 1996 julkaistu 20 suosikkia -sarjaan kuuluva Gregerin kokoelmalevy.
Agapetus I
Pyhä Agapetus I (n. 490–22. huhtikuuta 536 Konstantinopoli) oli roomalaissyntyinen katolisen kirkon paavi, jonka paavius kesti alle vuoden 13. toukokuuta 535 – 22. huhtikuuta 536. Hän kuoli Konstantinopolissa, josta hänen ruumiinsa siirrettiin Roomaan 20. syyskuuta 535. Hän oli murhatun papin poika, josta tuli ensin Rooman piispojen tuomiorovasti ennen kuin hänet valittiin paaviksi. Hän oli hyvin iäkäs tullessaan valituksi paaviksi ja vastusti areiolaisia kiivaasti.
Artemis Tauropoloksen temppeli (Attika)
Historia
Temppeli liittyi läheisesti Brauroniin, joka liitettiin samaan Orestes-myyttiin ja jota pidettiin tämän sisaren Ifigeneian hautapaikkana. Myös Brauronin kultissa oli kyse siirtymäriitistä.
Aleksandr Mištšuk
Mištšuk on edustanut Venäjällä Dynamo Moskovaa ja Anži Mahatškalaa sekä Suomessa Atlantista, Allianssia ja TP-47:ää. Veikkausliigassa hän pelasi kausina 2001–2004 yhteensä 68 ottelua. Vuonna 2001 hän voitti Atlantiksessa Suomen cupin.
Floridanhylje
Häviäminen
Floridanhylkeiden kanta oli vielä elinvoimainen joitain vuosisatoja sitten, mutta se romahti pyynnin vuoksi 1900-lukuun mennessä. Floridanhylkeitä saatettiin saada saaliksi kerralla jopa sata yksilöä. Viimeinen havainto hylkeestä Yhdysvalloissa oli vuonna 1932 Texasista. Viimeinen varmistettu havainto floridanhylkeestä tehtiin 1952, jolloin pieni hyljeryhmä nähtiin Jamaikalla lähellä Seranilla Bankia. Tämän jälkeen lajista ei ole tehty varmistettuja havaintoja.
Woluwe-Saint-Lambert
Väestö ja maa-alue
Vuoden 2014 ensimmäisenä päivänä Woluwe-Saint-Lambertissa asui 51 937 asukasta, joiden siivittämänä Woluwe-Saint-Lambert oli Brysselin kunnista väkiluvultaan seitsemänneksi suurin. Työttömyysaste oli 12,37 %. Väestöstä noin 29,08 % oli maahanmuuttajia. Useat muiden Euroopan unionin valtioiden kansalaisista muuttavat Brysseliin siksi, että se on EU:n pääkaupunki. Väestöstä melkein yhtä moni on yli 65-vuotiaita (19,30 %) kuin alle 15-vuotiaita (18,05 %). Woluwe-Saint-Lambertin kunnan pinta-alasta asuttua on noin 89 %, peltoja noin 6,2 % ja metsää 0,89%.
Historiaa
320px|thumb|left|Woluwe-joki Arkeologiset löydöt ovat osoittaneet, että nykyisen Woluwe-Saint-Lambertin kunnan alueella on asustanut ihmisä jo pronssikaudelta saakka. Ensimmäinen maininta alueella sijainneesta kylästä sijoittuu 11. vuosisadalle, jolloin osa metsäisestä alueesta Woluwe-joen lähettyvillä oli raivattu maatiloja varten. Woluwe-Saint-Lambertiin rakennettiin kirkko 12. vuosisadan lopussa. Se omistettiin 7. vuosisadan Maastrichtin piispalle eli pyhälle Lambertille, joka kohtasi Liègessä marttyyrikuoleman. Keskiajalla Woluwe-Saint-Lambert oli liitettynä Brabantin herttuakuntaan. Osa alueesta kuului keskiajalla myös Forestin alueen mahtaviin luostareihin. Viime aikoihin saakka Woluwe-Saint-Lambert on ollut maatalouspainotteinen. Noin 400 vuotta sitten 16. vuosisadalla muutamat varakkaat aateliset sekä papit rakennuttivat itselleen linnoja Woluwe-Saint-Lambertin alueelle. Osa niistä on yhä hyvin näkyvissä, kuten esimerkiksi yksi kunnan nähtävyyksistä, Maloun linna. Varsinainen urbanisoituminen Woluwe-Saint-Lambertin kunnassa alkoi vasta 1900-luvun alussa. Kunnan asukasluku alkoi nousta rajusti vuodesta 1900 alkaen. Vuonna 1880 kunnassa asui vain 1 649 asukasta, mutta jo kolmekymmentä vuotta asukasluku oli jo 8 883. Vuoden 1960 alussa siellä asui 36 960 henkilöä ja vuonna 1970 jo noin 47 000. Nykyisin Woluwe-Saint-Lambertin kunnassa asuu noin 51 000 ihmistä.
Nähtävyydet ja monumentit
Kulttuurikeskus Wolubilis on kuuluisin nähtävyys Woluwe-Saint-Lambertin kunnassa. Se on varsin uusi, sillä se avattiin vasta vuonna 2006. Keskuksessa on muun muassa moderni teatteri, jossa on peräti 486 paikkaa katsojille. Katutasussa sijaitsee ravintola, kirjasto, kahvila ja taidegalleria.
Woluwe-Saint-Lambertissa sijaitsee myös suuri kauppakeskus Woluwe Shopping Center.
Lipuntarkastaja
thumb|[[Alankomaat|Hollantilaisia lipuntarkastajia.]] thumb|Tarkastaja valvomassa kääntöportteja [[Taipein metrossa Taiwanissa.]] Lipuntarkastajat ovat kunnallisten liikennelaitosten tai kuntayhtymien palveluksessa työskenteleviä virkamiehiä, joiden tehtävänä on tarkastaa matkaliput ja matkustajien matkustusoikeus julkisessa liikenteessä.
Ketobemidoni
Historia
Ketobemidoni syntetisoitiin ensi kerran Saksassa toisen maailmansodan aikana. Ensimmäinen tutkimus lääkeaineen vaikutuksista ihmiseen julkistettiin 1946, ja se otettiin käyttöön vähän sen jälkeen.
Barbelo
Parhaan kuvan setiläisestä niin sanotusta klassisesta gnostilaisesta luomismyytistä ja samalla Barbelon ilmaantumisesta ja asemasta antaa Johanneksen salainen kirja. Sen mukaan Barbelosta tuli ”kaikkeuden kohtu, sillä hän oli ensimmäinen kaikista”. Barbelon emanaation on ajateltu toimineen jumaluuden välittävänä luovana piirteenä, koska gnostilaisuudessa Korkeimman Jumalan täydellisyyttä, tavoittamattomuutta ja liikkumattomuutta korostetaan, eikä sen katsota olevan aktiivisesti osallisena luomisessa.
Berthe Morisot
Monisot tutustui Édouard Manet'n kautta tämän veljeen Eugèneen, jonka kanssa hän meni naimisiin vuonna 1874.
Tekstiiliteollisuus
Tekstiiliteollisuus on teollisuuden ala, joka käsittää lankojen ja kankaiden ja niistä tehtyjen vaatteiden ja muiden lopputuotteiden valmistuksen, jakelun ja suunnittelun. Raaka-aineet voivat olla synteettisiä tai luonnonkuituja.
Lupang Hinirang
Tagalogin kielisiä käännöksiä alkoi ilmestyä 1940-luvulla. Niistä suosituin oli ”O Sintang Lupa” (”Oi rakas maa”), jonka laativat Julian Cruz Balmaceda, Ildefonso Santos ja Francisco Caballo. Tämä käännös sai virallisen aseman vuonna 1948. Presidentti Ramon Magsaysayn aikana maan opetusministeri Gregorio Hernandez muodosti komitean uudistamaan laulun tagalogin kielisen käännöksen. Toukokuun 26. päivänä 1956 nykyisin voimassa oleva käännös ”Lupang Hinirang'” esitettiin ensi kerran (käännöstä tosin muokattiin vielä hieman 1966). Nykyiset tagalogin kieliset sanat on vahvistettu lailla 1998. Laki ei kuitenkaan vahvista muun kielisiä versioita; se päinvastoin säätää, että kansallislaulu on esitettävä ”kansallisella kielellä” (mikä sulkee pois englannin ja espanjan), lisäksi se on lain mukaan esitettävä ”kunnioittavasti”. Toisaalta laulua esitetään edelleenkin sekä espanjaksi että englanniksi.
Lokakuussa 2010 Filippiinien edustajainhuone, parlamentin alempi kamari, sääti lain, jonka mukaan kansallislaulun laulamisesta ”väärin” voidaan langettaa 100.000 Filippiinien peson (noin 1700 euron) sakko tai kaksi vuotta vankeutta. Lain mukaan kansallislaulu on esitettävä marssin tahtiin. Kansallislaulun aikana on tarkoitus seistä ja tehdä kunniaa ensimmäisen nuotin alkaessa soida, ja laulun sanojen opettelua painotetaan koulusta lähtien. Rangaistavaa on myös laulaa kansallislaulua liian innottomasti tai muuten epäkunnioittavasti. Voimaan tullakseen laki vaatii vielä parlamentin toisen kamarin, senaatin, hyväksynnän.
Tagalogiksi Lupang Hinirang
Sa simoy at sa langit mong bughaw,
At awit sa paglayang minamahal.
Ang mamatay nang dahil sa 'yo.
Cebuanoksi Nasudnong Awit
Yutang tabunon
Englanniksi: Philippine Hymn
Cradle of noble heroes,''
Espanjaksi Filipinas
Sus estrellas y su sol.
Screamworks: Love in Theory and Practice
Suomessa albumi myi heti julkaisuviikollaan kultaa. Albumi ylsi brittien rock-albumien listan ykköspaikalle. Albumi on myynyt suomessa noin 15.000 kappaletta, mikä on tähän mennessä yhtyeen kaikkein huonoin myyntisuoritus albumiltaan Suomessa.
Kari Kriikku
thumb|Kari Kriikku Pohjoismaiden neuvoston palkintojenjakotilaisuudessa Tukholmassa vuonna 2009 Kari Antti Kriikku (s. 29. huhtikuuta 1960 Ylistaro) on suomalainen klarinetisti, joka on luonut uraa solistina ja kamarimuusikkona. Hän on opiskellut muun muassa Sibelius-Akatemiassa ja suorittanut diplomitutkinnon 1983. Vuosina 1994–1999 Kriikku toimi Uudenkaupungin Crusell-viikkojen taiteellisena johtajana, ja vuodesta 1998 alkaen hän on ollut Avanti! -kamariorkesterin taiteellinen johtaja.
William Howe
Yhdysvaltain vapaussodassa
Kesäkuussa 1775 Howe johti joukkonsa Charlestownin niemimaalle, jossa käytiin Bunker Hillin taistelu. Britit voittivat taistelun strategisesti, mutta menettivät yhteenotossa miehiä enemmän kuin kapinalliset. Samana syksynä kuningas aateloi Howen ja hänet ylennettiin kaikkien brittijoukkojen komentajaksi Pohjois-Amerikassa. thumb|William Howe C. Corbuttin mezzotintokuvassa vuodelta 1777. Maaliskuussa 1776 Howen armeija evakuoi Bostonin, mutta miehitti samana syksynä New Yorkin kaupungin. Vietettyään seuraavan talven kaupungissa Howe suunnitteli hajottavansa siirtokunnat kahteen eri osaan ja hyökkäävänsä Hudsonjoen varren linnoituksiin. Kesällä 1777 hän muutti suunnitelmaansa ja päätti vallata kapinallisten pääkaupungin Philadelphian. Hänen armeijansa rantautui Marylandissa, ja marssi sisämaahan. Kenraali George Washingtonin johtama siirtokuntien armeija koetti pysäyttää Howen joukkojen etenemisen Brandy Winen taistelussa. Brittiläinen tiedustelupalvelu kuitenkin toimi tehokkaammin kuin Washingtonin vastaava, ja Howen joukot miehittivät Philadelphian.
Kari Kriikku
Kriikku on tehnyt pitkään yhteistyötä säveltäjien kanssa ja kantaesittänyt useita heidän teoksiaan. Säveltäjistä mainittakoon Vinko Globokar, Kimmo Hakola, Eero Hämeenniemi, Jouni Kaipainen, Olli Koskelin, Magnus Lindberg, Usko Meriläinen, Uljas Pulkkis, Kaija Saariaho, Esa-Pekka Salonen, Paweł Szymański ja Jukka Tiensuu. Tiensuun klarinettikonserttoa Puro Kriikku on esittänyt yli 30 kertaa, ja Tiensuun klarinettikonserton Missa hän kantaesitti lokakuussa 2007.
William Howe
Myöhemmät elämänvaiheet
Englantiin paluunsa jälkeen Howe jatkoi armeijan palveluksessa. Ranskan vallankumoussodissa hän palveli monissa hallinnollisissa tehtävissä kotimaansa amiraliteetissa ja 1790-luvulla hänet ylennettiin kenraaliksi. Tämän jälkeen Howe siirtyi Plymouthin kuvernööriksi, jossa virassa palveli kuolemaansa asti 1814.
SATA Air Açores
thumb|SATA Air Açoresin [[British Aerospace ATP|BAe ATP -potkuriturbiinikone Madeiralla. Konetyyppi ei ole enää yhtiön käytössä.]] SATA Air Açores on portugalilainen vuonna 1941 perustettu lentoyhtiö, joka pitää pääpaikkanaan Azorien pääkaupunki Ponta Delgadaa. Yhtiö lentää säännöllisesti ainoastaan Azorien eri saarten välistä liikennettä. Yhtiö on Azorien maakuntahallinnon 100-prosenttisesti omistama ja sen tärkein tytäryhtiö on Sata International, joka lentää useisiin manner-Euroopan kohteisiin.
Paniikkihäiriö
Esiintyminen
Paniikkikohtaus voi olla myös yksittäinen, eikä välttämättä uusiudu. Jopa joka kolmas suomalainen on kärsinyt yksittäisestä paniikkikohtauksesta.
Hoito
Lääkityksen avulla voidaan katkaista tiettyjen fobioiden ja paniikkikohtausten psykologinen yhteys. Altistuminen fobian laukaisijoille useita kertoja saamatta paniikkikohtausta (lääkkeiden avulla) johtaa usein fobian raukeamiseen, ja henkilö pystyy toimimaan fobian laukaisijoiden läsnä ollessa ihmisten kanssa normaalisti ilman lääkitystä. Pienemmät fobiat voidaan saada loppumaan ilman lääkitystäkin käyttämällä kognitiivista käyttäytymisterapiaa (CBT) tai vain yksinkertaisesti altistamalla.
Lääkitys saattaa sisältää:
Diagnosointi
DSM-IV:n diagnostinen kriteria paniikkihäiriölle ilman agorafobia A:ta tai agorafobia A:n kanssa:
Thorikoksen teatteri
Historia
Thorikoksen teatteri rakennettiin useassa vaiheessa. Ensimmäinen rakennusvaihe ajoitetaan arkaaisen kauden lopulle noin vuosiin 525–480 eaa., toisin sanoen kreikkalaiseksi teatterirakennukseksi hyvin varhaiseen aikaan.
Teatterin paikalla on ollut aiemmin kalkkikivilouhos. Tutkijat olettavat, että louhinta synnytti porrasteisen rinteen, joka oli sopiva myös kokouspaikaksi, ja kehittyi vaiheittain teatteriksi. Teatteria käytettiin Thorikoksen demoksen kokouksiin, jotka saivat alkunsa viimeistään Kleistheneen uudistusten myötä vuonna 508/507 eaa. Lisäksi sitä käytettiin maalais-Dionysia-juhlien näytelmäesityksissä. Tällaisena Thorikoksen teatteri on eräs esimerkki Attikan demosten omista teattereista ja kokouspaikoista, vastakohtanaan Ateenan suuremmat teatterit ja kansankokouspaikat. Vastaavia esimerkkejä tunnetaan muun muassa Euonymonista ja Rhamnuksesta.
Bharatinder Singh
Bharatinder Singh (s. 23. lokakuuta 1988) on intialainen kymmenottelija. Hän otteli oman ja maansa ennätystuloksen 7 658 pistettä Bangaloressa 12. kesäkuuta 2011. Hän paransi Jora Singhin elokuussa 2006 New Delhissä ottelemaa Intian ennätystä 156 pisteellä.
Onnellisuus
Esiintyvyys
Suurtenkin elämänmuutosten on perinteisesti katsottu vaikuttavan onnellisuuteen vain hyvin tilapäisesti, mutta uudemmat havainnot ovat haastaneet tätä käsitystä. Esimerkiksi lottovoitot ja halvaantuminen ovat olleet aiemmissa tutkimuksissa yhteydessä onnellisuuteen vain lyhytaikaisesti ja onnellisuuden tason on havaittu palautuvan muutosta edeltäneelle tasolle. Tuoreemmissa suurissa paneelitutkimuksissa on taas havaittu, että avioero, puolison kuolema, työttömyys, vammautuminen ja vastaavat tapahtumat ovat muuttaneet subjektiivista hyvinvointia pitkäaikaisesti ja palautuminen on jäänyt keskimäärin vain osittaiseksi (synnynnäisistä tekijöistä riippuen). Esim. keskisuuren lottovoiton (1 000–120 000 puntaa) on havaittu lisäävän psyykkistä hyvinvointia noin 1,4 GHQ-pistettä vielä kaksi vuotta tapahtuman jälkeenkin.
Peruslepotila
Mieli harhailee (engl. mind wandering) keskimäärin noin puolet valveillaoloajasta. Tätä kutsutaan mielen peruslepotilaksi. Peruslepotila vähentää onnellisuutta Yalen yliopiston psykologianprofessori Laurie Santoksen mukaan.
Sosiaaliset tekijät
Lasten vanhemmat ovat onnettomampia kuin lapsettomat ihmiset, mutta tilanne muuttuu päinvastaiseksi, kun lapset muuttavat pois kotoa.
Mittaaminen
Onnellisuutta ja sen eri osia (esim. elämänlaatu, tyytyväisyys tai positiiviset tunteet) voidaan mitata muun muassa kyselyiden avulla. Kyselymittareihin kuuluvat esim. PERMA-Profiler (engl. Positive emotion, Engagement, Relationships, Meaning, and Accomplishment) ja Authentic Happiness Inventory. Yksinkertainen menetelmä mitata onnellisuutta on pyytää tutkittavia henkilöitä arvioimaan elämäänsä esim. asteikolla 0–10 tai 0–100. Esimerkiksi Gallup World Poll -kyselytutkimus käyttää ns. Cantrilin tikkaat -kysymystä, joka pyytää tutkittavan kuvittelemaan asteikon 0–10 siten, että nolla on hänen huonoin mahdollinen elämänsä ja kymmenen on hänen paras mahdollinen elämänsä, ja tämän jälkeen asettamaan oman todellisen elämänsä tälle asteikolle.
Victor Ejdsell
Seuraura
Kaudeksi 2013–2014 Ejdsell siirtyi Färjestad BK:n J20-junioreihin. Hän oli 17 osumallaan joukkueen kolmanneksi paras maalintekijä. Ejdsell voitti kauden päätteeksi J20 SuperElitin hopeaa. Hän edusti Färjestadia kauden aikana myös U20 Super Challengessa. Kaudella 2014–2015 Ejdsell nousi joukkueensa kapteeniksi ja voitti Färjestadin sisäisen piste- ja syöttöpörssin tehoilla 18+21=39. Hän debytoi kauden aikana myös seuran miesten joukkueessa, jossa Ejdsell pelasi 12 runkosarja- ja yhden Mestarien liigan ottelun tehden yhden maalin. Hän teki SHL-debyyttinsä 4. lokakuuta 2014 Linköpings HC:tä vastaan, jolloin Ejdsell teki myös ensimmäisen SHL-maalinsa.
Maajoukkueura
Ejdsell on pelannut Ruotsin A-maajoukkueessa viisi ottelua tehden yhden syöttöpisteen. Hänet valittiin A-maajoukkueeseen ensimmäisen kerran BIK Karlskogan Allsvenskan-joukkueesta ja Ejdsell teki A-maajoukkuedebyyttinsä 3. huhtikuuta 2017 Budapestissä Unkaria vastaan. Hän on pelannut myös neljä nuorten maaottelua.
Ihmisoikeudet Kiinassa
Kiinalainen ei saa vaihtaa kotipaikkaansa (Hukou) eräitä poikkeuksia lukuun ottamatta. Miljoonia toiselle paikkakunnalle muuttajia rangaistaan sillä, että heidän lapsensa eivät pääse edes yläkouluun eikä heille kuulu edes sairausvakuutusta.
Tiibet
Tiibetiläiset kutsuvat kiinalaisten 1950-luvun hyökkäystä invaasioksi (maahantunkeutumiseksi). Kiinan hallitus kutsuu Kiinan vapautusarmeijan Tiibetiin saapumista "rauhanomaiseksi vapauttamiseksi". Lehdistön toimintaa on rajoitettu siitä alkaen. Lehtimiehiltä on muun muassa vaadittu lupa Tiibetiin matkustamiseen. Olympialaisten saamiseksi vakuutetut väliaikaiset lehdistöoikeudet eivät sisällä alueellisia rajoituksia. Kiinan ulkoministeriö vaati kuitenkin helmikuusta 2007 alkaen luvan Tiibetiin. Viranomaiset estivät useita lehtimiehiä saapumasta Tiibetiin. Maaliskuusta kesäkuuhun 2008 matkat Tiibetiin kiellettiin kokonaan.
Uiguurit
Satojatuhansia tai yli miljoona uiguuria on kadonnut keskitysleirimäisiksi kuvatuille uudelleenkoulutusleireille parin vuoden sisällä (2018), esimerkiksi kun kadulla pysäytettäessä ei osaa Kiinan kansallislaulua. Leireillä on kidutusta, nälässä pitämistä ja uskonnollista käännytystä. Uiguurit pakotetaan arvostelemaan kulttuuriaan, juomaan alkoholia ja syömään porsaanlihaa. Toiminta muistuttaa etnistä vainoa. Kiinan tiedotus kutsuu raiskauksista ja kidutuksista kertoneita uiguurinaisia valehtelijoiksi.
Internetsensuuri
Kanadalainen raportti paljasti 2. lokakuuta 2008, että eBayn omistama Skype salli Kiinan viranomaisten vakoilla Skype-palvelimia ja sensuroida niiden liikennettä. Viestejä vakoiltiin ja tallennettiin. eBay pyysi anteeksi ja väitti, että vain kiinalaisvalmisteisia ohjelmia käyttäneiden puheluja valvottiin.
Hukou-järjestelmä
Hukou-järjestelmä luotiin vuonna 1958. Se valvoo maaseutuväestön asuinpaikkaa. Työntekijän sijoittumiseen kaupunkiin tarvitaan asiakirjat työnantajalta. Vuoteen 2003 asti maalaisten piti rekisteröityä poliisille yli kolmen päivän kaupunkivierailujen aikana.
Ulkomaiset yrityssuhteet
Kiinatutkija Mary Gallagherin mukaan nykyinen talouskasvu ja varsinkin ulkomaiset investoinnit viivästyttävät Kiinan demokratiaa.
Terveydenhoitaja
Sosiaali- ja terveysalan valvonta- ja lupavirasto Valvira laillistaa ja rekisteröi tutkinnon suorittaneet terveydenhoitajat. Terveydenhoitajilla on mahdollisuus rekisteröityä myös sairaanhoitajina. Laillistamiset sairaanhoitajaksi ja terveydenhoitajaksi tulee hakea erikseen.
Koulutus kehittyy
Vuonna 1924 MLL järjesti ensimmäiset valtakunnalliset terveyssisarkurssit, jotka kestivät yhteensä puoli vuotta. Kurssin suorittanut oli pätevä toimimaan kaikilla terveydenhuollon aloilla. Jo vuonna 1921 Samfundet Folkhälsan i Svenska Finland järjesti ruotsiksi omia kursseja terveyssisarille ja "Suomen tuberkuloosi yhdistys" edelleen tuberkuloosihoitajattaria. Sairaanhoitajatarkoulutus siirtyi 1929 kokonaan valtion järjestämäksi ja vuonna 1931 terveydenhuoltokoulutus Valtion terveydenhuolto-opistoon. Terveyssisar nimike muuttui virallisesti terveydenhoitajattareksi. Päätetiin, että 3 vuoden sairaahoito-opintojen jälkeen oli mahdollisuus hakea terveydenhoitajattareksi.
Isohella
Historiaa
Yrjö Isohella perusti 1945 Evijärvelle mattokutomon, joka työllisti pian toista tuhatta kotikutojaa kuuden kunnan alueella. Yritys alkoi valmistaa myös lakkeja ja hattuja, joista tuli pian pääartikkeli tuotenimillä Harrison ja Masterson. Vuonna 1952 Isohellan Teollisuus Oy siirtyi Seinäjoelle, jossa yritys jatkoi vuoden 1956 paikkeilla konkurssiin menneen Rantalan Lakkitehtaan toimintaa turkislakkeja valmistaen. Tuotanto siirrettiin 1970-luvun keskivaiheilla Seinäjoelta naapuripitäjään Ylistaroon. Samoihin aikoihin Isohella osti suunnilleen samankokoisen kilpailijansa Kurikan Lakkitehtaan. Siellä Isohella alkoi valmistaa lakkeja ja takkeja myös nahasta. Vuonna 1977 Kurikan Lakkitehdas fuusioitiin Isohella Oy:öön ja toiminta jatkui Isohella-nimellä
Kuningasantilooppi
Kuningasantilooppi (Neotragus pygmaeus) on Länsi-Afrikassa elävä onttosarvinen. Se on Afrikan sorkkaeläimistä pienikokoisin.
Levinneisyys ja elinympäristö
Kuningasantiloopin elinympäristöä ovat kosteat alankometsät, metsäsavannit, sademetsät, trooppiset kuivametsät, galleriametsät, sekundääriskasvillisuutta kasvavat alueet, metsänreunat ja muut alueet, joissa on runsaasti tiheää aluskasvillisuutta. Sitä tavataan usein hakkaamalla harvennetuissa metsissä, joissa on jonkin verran enemmän aluskasvillisuutta kuin luonnonmetsissä. Kuningasantilooppeja tavataan usein myös maatilojen pensaikoista ja teiden reunoilta, vaikka lajia metsästetäänkin.
Endosytoosi
thumb|400px|Eri endosytoosimekanismeja Endosytoosi tarkoittaa solun aktiivista aineenottoa solun sisään. Siinä aineet siirtyvät soluun siten, että solukalvoon muodostuu ensin pieni syvennys, joka myöhemmin kuroutuu kiinni soluun haluttava aine sisällään. Muodostunut rakkula (endosomi) kuroutuu irti solun sisään ja se voi luovuttaa sisältönsä jonkin toisen soluelimen jatkokäsittelyyn, mutta usein jatkokäsittely tapahtuu itse endosomissa. Jos muodostuvat rakkulat ovat pieniä nesterakkuloita, kutsutaan tapahtumaa pinosytoosiksi, muulloin puhutaan fagosytoosista.
Endosytoosin mekanismi
Klatriini koostuu kolmesta raskaasta ketjusta (180 kDa) sekä kolmesta kevyestä ketjusta (35 kDa). Se muodostuu solukalvon läheisessä tuntumassa (solun sisällä) ja spontaanisti polymerisoituu muodostaen päällysteen sisäänpäin pullistuneen solukalvon (ns. kaivon) ympärille. Proteiiniadaptori (kts. yllä) liittyy klatriinin raskaan ketjun vapaaseen päähän. Päällyste koostuu tarkasti ottaen klatriiniin liittyvistä proteiinikomplekseista, mm. COP I ja COP II (COP tulee englannin kielen termistä coat protein complex).
Kristus Vapahtajan katedraali (Moskova)
Uudelleenrakentaminen
Venäjän ortodoksinen kirkko sai luvan rakentaa Kristus Vapahtajan katedraalin uudelleen entiselle paikalle vanhojen piirustusten mukaan helmikuussa 1990. 5. joulukuuta 1990 paikalle asetettiin symbolinen peruskivi ja 1992 perustettiin rahasto kirkon uudelleenrakennusta varten. Perustustyöt alkoivat syksyllä 1994, alakirkko (Kristuksen kirkastuksen kirkko) valmistui 1996 ja valmis katedraali vihittiin käyttöön 19. elokuuta 2000.
Ralf König
thumb|Ralf König vuonna 2012. Ralf König (s. 8. elokuuta 1960 Soest ) on saksalainen sarjakuvapiirtäjä, joka on tullut ennen muuta kuuluisaksi homohahmoistaan arkisten ongelmien keskellä. Päärooliin kirjoissa nousi pariskunta Konrad ja Paul, joiden elämän ongelmat ovat kovin tuttuja kaikille. Saksassa tähden maineen saavuttaneen piirtäjän teoksista on myös tehty elokuvia.
FS Gerfaut (1930)
Valmistus
Alus tilattiin Nantesista Ateliers et Chantier de Bretagnelta, missä köli laskettiin 13. toukokuuta 1929. Alus laskettiin vesille 14. kesäkuuta 1930 ja otettiin palvelukseen 30. tammikuuta 1932.
Palvelus
Saksalaisten tunkeuduttua Vichyn Ranskan hallitsemalle alueelle aluksen miehistö upotti 27. marraskuuta 1942 aluksensa muiden ranskalaisalusten kanssa Toulonin satamaan. Italialaiset nostivat hylyn, mutta sitä ei koskaan kunnostettu. Alus upposi uudelleen liittoutuneiden ilmapommituksessa 7. maaliskuuta 1944.
Sinfonia nro 5 (Šostakovitš)
Osat
Šostakovitšin viidennen sinfonian kesto on noin 45 minuuttia. Teos jakautuu neljään osaan:
Halkaistu varakreivi
Halkaistu varakreivi on Italo Calvinon romaani vuodelta 1952. Teoksen on suomentanut Jorma Kapari.
Giambattista Marini
Elämä
Giambattista marinoasui Torinossa 1608–1615, jossa hän oli Savoijin herttuan suojeluksessa. Hänen kilpailevasta runoilija-aikalaisestaan, Gaspare Murtolasta tehdyt satiiriset runot, jotka julkaistiin myöhemmin nimellä La Murtoleide (1619), aiheuttivat kuitenkin ongelmia. Murtola sai Marinin pidätetyksi kyseisestä ja muistakin "loukkauksista". Päästyään taas kerran vapaaksi vaikutusvaltaisten ystäviensä avustuksella Marini muutti Pariisiin 1615, jossa hän asui Maria de' Medicin ja Ludvig XIII:n suojeluksessa vuoteen 1623. Hän julkaisi Pariisissa myös pääteoksensa, eeppisen runoelman Adone, johon esipuheen kirjoitti Jean Chapelain, joka sai esipuheensa ansiosta mainetta ja kunniaa. . Runoelman on kerrottu edustavan sekä hänen tyylinsä parhainta että huonointa osaa.
Mököinen
Historia
Mököinen kaavoitettiin vuonna 1937, jolloin sen kadut saivat nykyiset paikkansa. Vuonna 1967 hyväksyttiin kaavamuutos, joka salli puutaloalueen muuttamisen kerrostaloalueeksi. Vuosikymmenen lopulla valmistui Mököistenmäen kahdeksankerroksiset kerrostalot, jotka hallitsevat kaupunginosan maisemaa.
FS Albatros (1930)
Albatros oli Ranskan laivaston 1930 vesille laskettu Aigle-luokan hävittäjä toisessa maailmansodassa ja sen päätyttyä, kunnes alus poistettiin palveluksesta 9. syyskuuta 1959.
Valmistus
Alus tilattiin St. Nazairesta Ateliers et Chantiers de la Loirelta, missä köli laskettiin 21. helmikuuta 1929. Alus laskettiin vesille 27. kesäkuuta 1930 ja otettiin palvelukseen 25. joulukuuta 1931.
Martti Innanen
Yksityiselämä
Martti Innanen kuoli 3. joulukuuta 2014 Meilahden sairaalassa Helsingissä lyhyen sairauden jälkeen. Hän oli 83-vuotias.
Turun kuntaliitokset
Kokonaisten kuntien liitokset
Turun kaupunginvaltuusto päätti 1968 tehdä valtioneuvostolle esityksen Kaarinan, Kakskerran, Liedon ja Ruskon kuntien sekä pienen osan Piikkiöstä liittämisestä Turkuun. Muiden kuntien osalta esitys ei ole johtanut kuntaliitoksiin, mutta Kakskerran kunnan valtioneuvosto päätti Kakskerran valtuuston vastustuksesta huolimatta liittää Turkuun, koska se katsoi, ettei Kakskerta kyennyt riittävästi suoriutumaan kunnallisista velvoitteistaan. Ennen liitosta joukko Kakskerran asukkaita oli pyytänyt liitoksen kiirehtimistä Kakskerran ongelmien vuoksi. Paattinen liitettiin Turkuun molempien osapuolten yhteisestä sopimuksesta 1.1.1973.
Kunta- ja palvelurakenteen uudistus 2000-luvulla
Lisäksi kunnalla on selvitysvelvollisuus, jos alueella ei muuten ole saavutettavissa toiminnallista kokonaisuutta.
Jukka Kuoppamäen parhaita vol. 2
Jukka Kuoppamäen parhaita vol. 2 on Jukka Kuoppamäen kokoelmalevy, joka julkaistiin vuonna 1974.
Marie Antoinette (elokuva)
Juoni
Kun Ranskan talouskriisi pahenee, ruoanpuutteesta sekä mellakoista tulee arkipäivää. Alamaisten saama kuva Marie Antoinetten on nyt täysin tuhoutunut: kuningattaren viettämä luksuselämä ja näennäinen välinpitämättömyys tavallisten ihmisten jokapäiväistä kamppailua kohtaan saavat kansan kutsumaan häntä Madame Déficitiksi (ranskaksi ”rouva Kassavaje”). Marie Antoinette alkaa kuitenkin tulla kypsemmäksi, ja näin ollen hän keskittyy vähemmän sosiaalisen elämäänsä ja enemmän omaan perheeseensä. Hän tekee myös muutamia omasta mielestään merkittäviä taloudellisia säästöjä päättämällä muun muassa lopettaa timanttien ostelun. Muutama kuukausi äitinsä kuoleman jälkeen marraskuussa vuonna 1780 Marie Antoinette synnyttää pojan, Louis-Josephin, josta tulee uusi kruununprinssi. Marie Antoinette synnyttää myös toisen pojan, joka kuitenkin kuolee.
Veijareita ja pyhimyksiä
Sarja muistetaan pääosanesittäjiensä lisäksi John Barryn säveltämästä dramaattisesta, 3/4-tahtilajissa kulkevasta tunnusmusiikista.
Game Boy Advance SP
Tekniset tiedot
Kuulokkeita varten tarvitaan erillinen adapteri.
Kokoontaitettavan näytön ansiosta laite on edeltäjäänsä noin puolet pienempi eikä näyttö naarmuunnu kuljetuksen aikana. Värivaihtoehtoja ovat hopea, musta ja sininen.
Carl Gustaf Mannerheim
Tutkija
Mannerheimin lukuisat systematiikan ja eliömaantieteen aloja käsittelevät julkaisut ovat tulleet tunnetuiksi aikoinaan. Hän teki paljon tutkimusmatkoja ulkomaille ja organisoi paikalliset hallintoviranomaiset ja muun muassa lääkärit keräämään kuoriaisia esimerkiksi tuolloin Venäjälle kuuluneesta Alaskasta. Näissä järjestelyissä epäilemättä edesauttoivat suomalainen amiraali Arvid Adolf Etholén ja monet muut suomalaistaustaiset Venäjän virkamiehet.
Mikko Ruutu
Mikko Ruudulla on kaksi veljeä: Jarkko ja Tuomo Ruutu, jotka molemmat ovat pelanneet NHL:ssä.
Preitilän seisake
Preitilän seisake on lakkautettu seisake Varsinais-Suomessa rantaradalla Paimion Preitilässä. Seisake avattiin matkustajaliikenteen käyttöön 1. heinäkuuta 1943 ja lakkautettiin 1. maaliskuuta 1957. Seisake sijaitsee ratakilometrillä 170+622.
Koussané
Koussané on maalaiskunta ja sen keskuskylä Kayesin alueen Kayesin piirissä Malissa. Se sijaitsee 80 kilometriä Kayesista pohjoiseen. Kunnassa on 21 600 ja kylässä 6 300 asukasta (vuonna 2009).
Perunkajärvi (Rovaniemi, Perunkajärvi)
Maantietoa
Järven rantaviivan pituus on 45 kilometriä ja sen rannat ovat pääasiassa metsämaata. Rannoille asti ulottuu joissakin paikoin pienet peltoalat, mutta niiden väliin jää monia avosoitakin. useimmat rantojen rakennukset ovat vapaa-ajan asuntoja, mutta myös haja-asutustakin on merkittävästi. Posionniemellä sijaitsee pieni Peurunkajärven kylä, jonne tulee etelästä Olkkajärveltä yhdystie 19745. Siitä haarautuu järven toiselle puolelle kulkeva yhdystie 19747.
Teräsmies elokuvissa
Luettelo elokuvista
DC Universe:
Aimo Aaltonen
Aimo Anshelm Aaltonen (10. joulukuuta 1906 Parainen – 21. syyskuuta 1987 Helsinki) oli Suomen kommunistisen puolueen (SKP) pitkäaikainen puheenjohtaja (1944–1945, 1948–1966) ja Suomen kansan demokraattisen liiton (SKDL) kansanedustaja (1945–1962).
Syrjäyttäminen ja myöhemmät vaiheet
Aaltonen kuoli vuonna 1987. Hänet siunattiin Helsingissä vain lähimpien läsnä ollessa ja uurna laskettiin Malmin hautausmaalla olevaan SKP-johdon yhteishautaan kaikessa hiljaisuudessa.
Ajattelu ja luonne
Aaltosen luonnetta on kuvailtu epäluuloiseksi. Hän oli kuitenkin suosittu SKP:n Turun peruskaaderiston keskuudessa ja osasi olla myös seurallinen pienemmässä porukassa.
Kriisityö
Defusing
Defusing käydään kahdeksan tunnin sisällä tapahtuneesta ja vetäjänä voi toimia vaikka esimies. Ensin kerrotaan tilanteen tarkoitus, sitten käydään läpi faktat, ajatukset ja tunteet. Lopuksi informoidaan jatkosta.
West Bromwich
Urheilu
Englannin valioliigaa pelaava jalkapallojoukkue West Bromwich Albion FC on kotoisin West Bromwichista.
Portimokosken vesivoimalaitos
Historiaa: Haapakosken voimalaitos
Oulun läänin maaherra antoi yhtiölle Aktiebolaget Tengeliö Osakeyhtiö luvan rakentaa Haapakoskeen voimalan 28.5.1920. Päätöksessä oli kirjattu ylös seuraavanlaisia historiallisia asioita koskien Portimokosken aikaisemmista käyttötavoista. Koski oli ennen valjastamistaan noin 1,5 kilometriä pitkä ja sen omisti vuonna 1920 Anders Kurt & C:o Aktiebolag. Koskella oli pudotusta 9,27–10,61 metriä. Sen vasemmalla rannalla (alavirtaan päin katsoen) sijaitsi vesivoimalla käynnyt vuonna 1762 perustettu saha, joka oli 1920-luvulla käyttökelvoton. Oikealla rannalla oli sijainnut kaksi kotitarpeeseen jauhanutta vesimyllyä, mutta ne olivat vuonna 1920 hävitetty. Kosken jälkeen tuli 1,5 kilometriä pitkä lähes virraton suvanto, jonka yli toimi Ylitornion ja Raanujärven välisen maantien lautta. Suvanto päättyi 0,6 kilometriä pitkään Haapakoskeen, jolla on pudotusta 4,5 metriä. Sen vasemmalla rannalla sijaitsi vesiturbiinilla käyvä Riekkolan mylly ja sirkkelisaha, ja kosken oikealla rannalla sijaitsi Harilan vesiratasmylly. Tämä alapuolella sijaitsi niin sanottu ”yhtiön mylly”, joka oli mennyt rappiolle. Myllyille otettiin vesi rantoja seuraavista kanavista eikä uoman poikki kulkenut patoa. Kosken suulla sijaitsi uittoyhtiön ”möljä”.
Entten tentten teelikamentten
Koska lorusta ei ole ruotsinmaalaisessa aineistossa mainintoja, on Osmo Ikolan mukaan todennäköisintä, että loru on kulkeutunut Suomeen Pietarin suunnalta ja erityisesti Viipurin monikielisen alueen saksalaisilta. Toisinto tunnetaan tosin myös Tirolista.
Kansainvälinen ilmakuljetusliitto
IATA voidaan nähdä Haagissa vuonna 1919 perustetun International Air Traffic Association -ilmailujärjestön seuraajana. IATA perustettiin huhtikuussa 1945 Kuuban Havannassa. Perustamisvaiheessa järjestöön liittyi 57 jäsentä 31 valtiosta; edustettuina olivat lähinnä Euroopasta ja Pohjois-Amerikasta tulleet lentoyhtiöt. Kesällä 2019 Kansainväliseen ilmakuljetusliittoon kuului jäsenenä 290 lentoyhtiötä (120 maasta), ja ne edustivat noin 82 prosenttia maailmanlaajuisesta lentoliikenteestä. Järjestön päämaja sijaitsee Montréalissa, Kanadassa.
Lukkarinmäki
Historiaa
Talvisodan aikana Lukkarinmäellä sijaitsi Salon ainoa ilmatorjuntapaikka. Lukkarinmäkeen kohdistui talvisodan ja jatkosodan aikana ankaria pommituksia, joista muutoin selvittiin melko vähin vaurioin, mutta jatkosodan pommituksissa kuoli yksi ihminen.
Ta Mok
Heinäkuussa 2006 Ta Mok vaipui koomaan, ja kuoli viikkoa myöhemmin.